नगर पंचायत अध्यक्ष के घर पटाख़ों का अवैध धंधा, गोदाम में विस्फोट से 5 लोग घायल-Explosion in fireworks warehouse in Tikamgarh, 5 people injured | madhya-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: October 23, 2019, 12:45 PM IST
टीकमगढ़ की बड़ागांव नगर पंचायत अध्यक्ष के पटाखों के गोदाम में विस्फोट.
Last Updated: October 23, 2019, 12:45 PM IST
टीकमगढ़. टीकमगढ़ में बड़ागांव नगर पंचायत अध्यक्ष के पटाख़े के गोदाम में (Fireworks warehouse) विस्फोट (blast) होने से पांच लोग घायल (5 people injuerd) हो गए. घायलों में दो की हालत गंभीर है जिन्हें ग्वालियर (gwalior) भेज दिया गया है. नगर पंचायत अध्यक्ष के घर पर पटाख़ों का अवैध कारोबार चल रहा है, उसी में ये विस्फोट हुआ. पिछले साल भी यहां विस्फोट हुआ था जिसमें नगर पंचायत अध्यक्ष को जेल (jail) हुई थी.
धमाके से हिला घर
बड़ागाव नगर पंचायत अध्यक्ष रामचरण कशगर का घर विस्फोट से दहल गया. घर में अवैध रूप से पटाख़े बनाए जा रहे थे. उसी दौरान बारूद फट पड़ा. इस धमाके में उनके परिवार के 5 सदस्य बुरी तरह झुल गए. घायलों में कल्लू कशगर,संजय कशगर,बीना,राधा और सीता कशगर शामिल हैं. संजय और कल्लू कशगर की गंभीर हालत को देखते हुए उन्हें ग्वालियर रैफर कर दिया गया है.
बड़ागांव धसान में बस्ती के बीच नगर पंचायत अध्यक्ष के घर पर पटाख़े बनाने का अवैध कारोबार कई साल से चल रहा है. दीपावली वक्त पूरे ज़िले में कई जगह अवैध पटाखे बनाने और उनके भंडारण का अवैध करोबार शुरू हो जाता है.बड़ागांव में यह कारोबार कई साल से चल रहा है. नगर पंचायत अध्यक्ष रामचरण के परिवार के लोग पटाख़े बनाने का अवैध कारोबार करते हैं.
पिछले साल भी हुआ था विस्फोट
पिछले साल भी बड़ागांव नगर पंचायत अध्यक्ष रामचरण कशगर के घर इसी तरह पटाख़े बनाते समय विस्फोट हो गया था जिसमें तीन लोग घायल हो गए थे. पुलिन ने तब मामला दर्ज कर नगर पंचायत अध्यक्ष को जेल भेज दिया था.